《古塞曲》
宋代·释惠崇

边烽久不息，戍鼓何鼟鼟。
五月无青草，滂沱流断冰。
胡儿昧形胜，汉骑恣凭陵。
出号朔风起，受降沙垒崩。
楼烦已纳款，天意口威稜。
归佩封侯印，喧然世所称。

作者简介：释惠崇，（？～一○一七），淮南（今江苏扬州）人（《清波杂志》卷一一），一作建阳（今属福建）人（《图绘宝鉴》卷三）。九僧之一，善诗，工画（《清波杂志》卷一一）。真宗天禧元年卒。今录诗十四首。